พท.-ทษช. เรียงหน้าถล่มรบ.แจกเงิน ด้าน บิ๊กป้อม ปัดหาเสียงเงินคนจน 
ประวิตร ปัดชี้แจกเงินคนจนไม่ได้หาเสียง เผยคิดทำมานานเพิ่งสำเร็จช่วงนี้ ขณะที่ฝ่ายการเมืองเรียงหน้าออกมาอัด ด้าน โฆษกพรรคเพื่อไทย ซัดบริหารล้มเหลวคนจนพุ่ง ชี้ใช้เงินภาษีประชาชนไม่ใช่เป็นบุญคุณ ขณะที่ ทษช. จวกใช้งบหาเสียงล้วงหน้า พร้อมจี้ 4 รมต.ลาออกป้องกันเอาเปรียบพรรคอื่น ส่วน วรชัย ฉะ รบ.อย่าปฏิเสธไม่ได้หาเสียง ซัดกู้เงินมาแจกที่สุดต้องเก็บภาษี,เมื่อเวลา 10.00 น.วันที่ 21 พ.ย. ที่กระทรวงกลาโหม พล.อ.ประวิตร วงษ์สุวรรณ รองนายกรัฐมนตรีและรมว.กลาโหม กล่าวถึงการวิพากษ์วิจารณ์รัฐบาลแจกบัตรสวัสดิการแห่งรัฐให้คนจนเป็นการใช้งบประมาณมากเกินไปว่า ความจริงเรื่องนี้ทำมานานแล้วได้ดำเนินการมาหลายปีกว่าจะสำเร็จอย่างชัดเจนเพราะต้องการสร้างความเข้มแข็งให้ประชาชนรัฐบาลต้องการให้คนที่มีรายได้น้อยมีความเป็นอยู่ที่ดีขึ้นจึงเข้าไปช่วยเหลือรัฐบาลทำมานานคิดมานานแล้วสำรวจมานานด้วย เพราะมีคนจนเป็น 10 ล้านคน,เมื่อถามว่า มีการตั้งข้อสังเกตว่าจะเป็นการเตรียมการเลือกตั้ง พล.อ.ประวิตร กล่าวว่า ได้เตรียมการมานานแล้วไม่ใช่ว่าเพื่อรองรับการเลือกตั้ง เราต้องการสร้างความเข้มแข็งให้ประชาชน ตนถามว่าไม่ดีหรือ เพราะต้องทำทุกอย่างให้สำเร็จ ก่อนที่รัฐบาลชุดนี้จะไปและเป็นของขวัญปีใหม่ให้กับคนไทยทั้งคนแก่และคนที่มีรายได้น้อยเราให้ทุกอย่าง,ด้านนางลดาวัลลิ์ วงศ์ศรีวงศ์ โฆษกพรรคเพื่อไทย กล่าวว่า รัฐบาล คสช.บริหารประเทศมาเป็นเวลา 4 ปี 6 เดือนโดยไม่มีนักการเมืองฝ่ายค้านเลย และยังมี มาตรา44 เป็นอำนาจเบ็ดเสร็จ แต่ทำไมมีคนจนที่รัฐบาลต้องช่วยเหลือผ่านบัตรสวัสดิการแห่งรัฐ หรือ บัตรคนจน จำนวนมากถึง 14.5 ล้านคน เป็นตัวชี้วัดได้ว่า การบริหารเศรษฐกิจล้มเหลวใช่หรือไม่ โดยมาตรการช่วยเหลือผู้มีรายได้น้อยเพิ่มเติมผ่านบัตรสวัสดิการแห่งรัฐ 4 มาตรการ ของรัฐบาลเป็นการให้เงินช่วยเหลือระยะสั้นเพียงแค่ 10 เดือนเท่านั้น โครงการเร่งด่วนเฉพาะกิจเช่นนี้ รัฐบาลได้เสนอ กกต.ให้พิจารณาเห็นชอบก่อนตามข้อบัญญัติในรัฐธรรมนูญแล้วหรือไม่ ถ้าหาก กกต.ตอบว่ากระทำเช่นนี้ได้ จะเป็นบรรทัดฐานให้ทุกรัฐบาลสามารถทำได้ โดยไม่ขัดรัฐธรรมนูญ ,ทั้งนี้ เงินที่รัฐบาลใช้จ่ายทุกบาททุกสตางค์นั้นล้วนเป็นเงินที่คนไทยทุกคนมีสิทธิเป็นเจ้าของเพราะส่วนหนึ่งเป็นเงินภาษี การที่ประชาชนได้รับเงินผ่านบัตรคนจนเป็นการรับเงินของประชาชนเอง ไม่ต้องเป็นหนี้บุญคุณใคร เพราะไม่ใช่เงินของ พล.อ.ประยุทธ์ จันทร์โอชา นายกฯและหัวหน้าคสช.และไม่ใช่เงินของ 4 รัฐมนตรีที่สังกัดพรรคพลังประชารัฐที่ยังไม่ยอมลาออกจากตำแหน่ง ทั้งที่ใกล้จะถึงวันเลือกตั้งแล้ว เชื่อว่าประชาชนรู้ทันว่ารัฐบาลกำลังคิดและกำลังทำอะไรอยู่,ขณะที่นายพงศ์เกษม สัตยาประเสริฐ โฆษกพรรคไทยรักษาชาติ กล่าวว่า การที่รัฐบาล คสช.อนุมัติงบประมาณหลายหมื่นล้านบาท เพื่อช่วยเหลือผู้มีรายได้น้อย ผ่านบัตรสวัสดิการแห่งรัฐนั้นเป็นการใช้งบประมาณของประเทศเพื่อหาเสียงล่วงหน้าและมีนัยทางการเมืองแอบแฝงหรือไม่ เนื่องจากรัฐมนตรี 4 คนในรัฐบาล คสช.เข้าไปเกี่ยวข้องในเรื่องนี้โดยตรง เป็นแกนนำของพรรคพลังประชารัฐที่กำลังอยู่ในช่วงเตรียมการเลือกตั้ง จึงถือว่าเป็นการเอาเปรียบพรรคการเมืองอื่น ในขณะที่พรรคการเมืองอื่นยังไม่สามารถดำเนินกิจกรรมได้อย่างอิสระ แม้มาตรการดังกล่าว เป็นการช่วยเหลือประชาชน แต่ถือเป็นการช่วยเหลือแค่ในระยะสั้น ไม่สามารถช่วยเหลือได้อย่างยั่งยืน ทั้งยังสร้างภาระทางการคลังให้กับรัฐบาล ผูกพันภาระค่าใช้จ่ายในอนาคต จะส่งผลเสียต่อเศรษฐกิจในระยะยาว จึงอยากเรียกร้องไปยังรัฐบาล คสช. ปลดล็อกทางการเมือง ให้พรรคการเมืองอื่นทำกิจกรรมได้อย่างเป็นอิสระ เพื่อเตรียมพร้อมสู่สนามเลือกตั้ง และขอให้รัฐมนตรีทั้ง 4 คนลาออกจากตำแหน่ง เพื่อไม่ให้เกิดการเอารัดเอาเปรียบพรรคอื่น และหยุดอัดฉีดงบประมาณหาเสียงล่วงหน้าเช่นนี้,นายวรชัย เหมะ อดีต ส.ส.สมุทรปราการ พรรคเพื่อไทย กล่าวว่า ไม่เคยมีรัฐบาลไหนอนุมัติงบประมาณมาแจกจ่ายประชาชนในช่วงที่กำลังจะมีการหาเสียงเลือกตั้งแบบนี้ และการนำงบมาแจกชาวบ้านเท่ากับเป็นการสร้างหนี้ให้กับประเทศมากถึง 2 แสนล้านบาทต่อปี รัฐบาลควรหาวิธีสร้างอาชีพ สร้างรายได้ให้กับประชาชนมากกว่า การแจกเงินใครๆ ก็ทำได้ แต่การมาแจกในช่วงที่กำลังจะมีการเลือกตั้ง ถือเป็นการเอาเงินแผ่นดินมาหาเสียงและซื้อเสียงล่วงหน้าหรือไม่ เอาเปรียบคนอื่นในขณะที่ยังไม่ปลดล็อกพรรคการเมือง ทำได้แค่หาสมาชิก ดังนั้นรัฐบาลปฏิเสธไม่ได้เลยว่าไม่ได้หาเสียง ทั้งนี้ รัฐบาลบริหารประเทศมาเข้าปีที่ 5 ทำไมคนถึงยังจนเพิ่มขึ้นถึงต้องมาแจกเงิน และถามว่าทำไมเพิ่งจะมาแจกเงินเพิ่มช่วงที่จะมีการเลือกตั้ง กู้เงินมาแจกขนาดนี้ ท้ายที่สุดต้องเก็บภาษีเพิ่มขึ้น ประชาชนกลับมาลำบากอีกเหมือนเดิมใช่หรือไม่.
ประวิตร ปัดชี้แจกเงินคนจนไม่ได้หาเสียง เผยคิดทำมานานเพิ่งสำเร็จช่วงนี้ ขณะที่ฝ่ายการเมืองเรียงหน้าออกมาอัด ด้านโฆษกพรรคเพื่อไทย ซัดบริหารล้มเหลวคนจนพุ่ง ชี้ใช้เงินภาษีประชาชนไม่ใช่เป็น
บัตรคนจน,บัตรสวัสดิการแห่งรัฐ,แจกเงินคนจน,หาเสียง,รัฐบาล คสช.,ข่าวทั่วไป